18/01/2022 | Administración LocalMunicipal
Carnota
Aprobación inicial da Ordenanza municipal Reguladora da protección de camiños e vías de titularidade municipal, con motivo da realización de talas, depósito, carga e transporte de madeira ou asimilables no termo municipal de Carnota

Aprobada inicialmente a Ordenanza municipal reguladora de Reguladora da protección de camiños e vías de titularidade municipal, con motivo da realización de talas, depósito, carga e transporte de madeira ou asimilables no termo municipal de Carnota, por Acordo do Pleno de data 25/11/2021, de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local e 56 do Texto Refundido de Réxime Local, sométese a información pública polo prazo de 30 días, a contar desde día seguinte á inserción deste anuncio no Boletín Oficial da Provincia para que poida ser examinada e presentar as reclamacións que se estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [dirección https://carnota.gal]. No caso de non presentarse reclamacións no citado prazo, entenderase definitivamente aprobado o Acordo de aprobación da mencionada Ordenanza. ORDENANZA REGULADORA DA PROTECCIÓN DE CAMIÑOS E VÍAS DE TITULARIDADE MUNICIPAL, CON MOTIVO DA EXECUCIÓN DE TALAS, DEPÓSITO, CARGA E TRANSPORTE DE MADEIRA NO TERMO MUNICIPAL DE CARNOTA, A presente ordenanza ten como finalidade primordial velar pola debida conservación dos camiños e vías públicas municipais, principalmente fronte aos danos que poden sufrir os mesmos como consecuencia dos traballos de saca e tala de madeira, e o transporte da mesma por vías municipais, pero tamén fronte a calquera outro uso que poida causar un prexuízo e impedir ou dificultar o uso e desfrute das vías públicas polos demais usuarios. A utilización cada vez mais habitual dos camiños rurais por vehículos de gran tonelaxe, principalmente para as sacas de madeira, esixe dunha regulación que permita ao Concello coñecer a realización desta actividade con antelación, ao obxecto do establecemento das medidas que permitan garantir a reparación destes camiños despois da súa utilización. O mantemento en condicións óptimas dos camiños resulta prioritario para a protección das persoas e edificacións fronte aos incendios forestais, xa que cando os mesmos se producen, é esencial que as vías de acceso as zonas forestais se atopen en perfecto estado. O uso dos camiños e vías públicas municipais en condicións óptimas é un dereito de toda a comunidade de usuarios, e esixe dunha intervención administrativa que regule as condicións nas que se deben de realizar as operacións de saca de madeira nos montes e parcelas do Concello, tanto públicos como privados, e a realización de calquera outro uso susceptible de danar os camiños e vías municipais. Trátase, en definitiva, con esta ordenanza, de facer compatible a actividade de aproveitamento forestal coa preservación do medio natural, a protección paisaxística, a conservación dos camiños e a seguridade vial. A habilitación desta ordenanza, emana da potestade regulamentaria das entidades locais recoñecida no art.4.1. a) da Lei 7/1985, do 2 de abril, reguladora das bases de réxime local, con respecto ás competencias en materia de conservación de camiños e vías rurais (art.25.2. d), previndo o correspondente réxime sancionador polo incumprimento das súas determinacións e no suposto de ocasionar danos e danos nas infraestruturas, instalacións e espazos públicos, derivados da actividade madeireiro (art.139 a 141); os artigos 6, 80.2. d) e 286 e seguintes da Lei 5/1997, de 22 de xullo, de administración local de Galicia; e os artigos 74 de seguintes do Real Decreto 1372/1986, do 13 de xuño, polo que se aproba o Regulamento de bens das corporacións locais. Respecto da Lei 3/2007, do 9 de decembro de prevención e defensa contra os incendios forestais en Galicia, en virtude da súa aplicación, ao atoparnos dentro dun termo municipal cun gran número de superficies de terreos afectadas, nas que cómpre unha xestión da biomasa vexetal e a adaptación de parte do seu arborado a unhas distancias de protección cara as vivendas, instalacións, edificacións e construcións, máis próximas, provocan severas actuacións sobre estes terreos e as súas plantacións, sobre todo en solos rústicos de protección paisaxística e forestal, incrementado ao mesmo tempo o uso dos vías e camiños forestais que transcorren ata os montes. Respecto da Lei 7/2012, do 28 de xuño, de montes de Galicia, esta ordenanza pretende completar a súa regulación, ampliando a protección máis aló das pistas forestais, a aqueles camiños e vías de titularidade municipal que non teñen a condición de pista forestal tal como esta é definida polo artigo 98 da citada Lei de montes de Galicia. O obxecto desta ordenanza é a conservación dos camiños e vías de titularidade municipal, con motivo da execución de talas e cortas de madeira ou outros usos susceptibles de danar as vías e camiños municipais de Carnota, así como a protección dos vías de acceso e demais infraestruturas anexas aos lugares onde se desenrolen as actividades e o estado final da superficie usada. Tamén, a regulación dos lugares de depósito, almacenamento e carga, en relación co desenvolvemento das actividades, e os posibles danos producidos.1. A presente ordenanza é de aplicación ás operacións de saca e outras relacionadas co ámbito forestal e outros. Entenderase por operacións de saca de madeira a totalidade das que se desenvolvan para obtención de madeira de tala, tanto as previas á corta da madeira (desprazamentos de vehículos e/ ou maquinaria, preparación dos terreos, accesos ás fincas) como as posteriores (preparación, depósito, carga e transporte). 2. Inclúense no ámbito de aplicación desta ordenanza outras operacións ou usos susceptibles de danar as vías e camiños municipais, valoradas polos servizos técnicos en base aos pertinentes informes policiais, tales como a circulación e transporte con vehículos agrícolas de grandes dimensións ou circulación de vehículos de recreo a motor como quads, motocicletas e outros similares, así como as actividades deportivas ou culturais que poidan xerar danos ou residuos.3. Quedan excluídos do ámbito da presente ordenanza: - As pistas forestais tal como son definidas polo artigo 98.1 da Lei 7/2012, do 28 de xuño, de montes de Galicia, isto é todos aqueles camiños de tránsito rodado de titularidade pública ou privadas, fora da rede de estradas, vinculado á xestión forestal e situado en solo rústico de protección forestal. - As talas puntuais de exemplares de árbores illadas - As podas en plantacións forestais - O clareo de rebrotes de cepa de menos de tres anos - Os traballos de roza e limpeza de predios - As talas que teñan por finalidade os aproveitamentos para uso domésticos, a eliminación dunha situación de perigo para as persoas ou bens, ou as que produzan como consecuencia de enfermidade da especie.1. Aos sos e únicos efectos de garantir a preservación do medio ambiente e da conservación dos camiños e pistas municipais, é obrigatoria a comunicación de tala ou evento por parte da persoa física ou xurídica que actúe en calidade de madeireiro ou representante, consonte ao modelo normalizado desta ordenanza, cunha antelación mínima de quince días hábiles.2. A comunicación realizada ao Concello de Carnota non eximirá da obriga de obter os restantes permisos e licenzas que resulten procedentes conforme á normativa sectorial.3. Na comunicación de tala, deberá constar, segundo modelo anexo que se incorpora a esta ordenanza: – Identificación do propietario das parcelas, en caso de ser varias identificar aos propietarios de todas elas. – Identificación da empresa e persoa encargada da tala, deposito, carga e transporte da madeira ou responsable da actividade. En caso de ser varios identificarase a todos eles. – Identificación dos vehículos a utilizar (marca, modelo, matrícula e bastidor), e documentación xustificativa. – Especie da madeira obxecto de tala, así como toneladas estimadas a extraer. – Identificación nun plano do catastro ou do SIXPAC do monte afectado e referencia catastral do mesmo, así como indicación do lugar de depósito e vías a utilizar para o transporte da madeira ou realización de actividades, debendo ter en conta a tal efecto o regulado para materiais inflamables. – Xustificante da solicitude de permiso de tala achegado previamente ante a Consellería competente en materia forestal, segundo modelo oficial. – Data prevista do inicio e remate dos traballos – Póliza do seguro de responsabilidade civil en vigor na data da actividade, dos vehículos e da empresa ou empresario individual. – Xustificante do depósito da garantía, en base o regulado na presente Ordenanza. No suposto de tratarse dunha tala sen aproveitamento madeireiro, deberá comunicar a tala o titular do monte, indicando en calquera caso o seu motivo (obtención de leña para autoconsumo, enfermidade da especie, situación de perigo para as persoas e bens, etc.), e achegando igualmente a solicitude de autorización da tala presentado na Consellería competente.4. Poderase facer unha comunicación de tala para varios montes ou parcelas catastrais, cando os traballos vaian a efectuarse de forma simultánea, debendo constar os datos de cada unha das parcelas nas que se vaia a realizar a tala. Será o madeireiro encargado da tala o responsable dos danos ocasionados nos vías de acceso aos lugares de tala, como consecuencia tanto da mesma como do depósito, carga e transporte da madeira, quedando obrigado á reparación dos mesmos, incluíndo a limpeza e retirada dos restos forestais resultantes. No suposto de non ser identificado o madeireiro, será responsable o propietario/s do monte ou da parcela/s catastral.1. Será o madeireiro encargado da tala o responsable dos danos ocasionados nos lugares de tala, vías de acceso, instalacións ou demais infraestruturas anexas, como consecuencia tanto da tala como do depósito, carga e transporte da madeira, quedando obrigado ao arranxo e reparación inmediata do deterioro producido nos mesmos, incluíndo a limpeza, retirada ou eliminación de residuos procedentes da tala e das operacións de carga e almacenamento. No suposto de non ser identificado o mesmo, quedará obrigado o propietario do monte ou parcela. As cantidades depositadas en concepto de garantía responderán da dita obriga, sen prexuízo de que no suposto de non ser suficientes, a diferenza recadarase en concepto de ingreso de dereito público, coa correspondente vía de constrinximento de ser necesaria.2. A superficie do monte debe quedar totalmente limpa, sen ningún tipo de restos das pólas das copas ou calquera outro material que constitúa focos de alta combustibilidade que poidan ser causa de incendio ou afectar ao futuro estado fito sanitario do rodal e das masas lindeiras.3. Nos supostos previstos nos dous apartados anteriores, o madeireiro ou o propietario, deberán atender o requirimento de reparación ou limpeza que efectúe o concello, e no que se lles outorgará un prazo de quince días hábiles, para a realización dos traballos de reparación e limpeza que procedan.4. Establécense tres categorías para os efectos da fixación da correspondente garantía, segundo o peso máximo autorizado do vehículo de maior peso que se vaia a utilizar na realización das operacións de depósito, carga e transporte da madeira tallada: – Vehículos con peso máximo autorizado inferior a 16 Tn.: 1.800 €/comunicación tala – Vehículos con peso máximo autorizado entre 16-24 Tn.: 3.600 €/comunicación tala. – Vehículos con peso máximo autorizado superior a 24 Tn.: 5.000 €/comunicación tala.5. As correspondentes garantías deberanse depositar na Tesourería Municipal mediante: fianza en metálico, aval solidario e por tempo indefinido, seguro de caución nos termos previstos para o depósito de aquelas pola normativa reguladora de contratos do sector público. A devolución das ditas garantías, deberá ser solicitada polos depositarios, requirindo previamente á resolución, informe da Policía Local, no que se deixe constancia de que; non foron ocasionados danos nas vías, servizos e infraestruturas públicas municipais e; que se teñen xestionado os restos producidos pola actividade.6. En ningún caso poderá iniciarse os traballos de tala, sen contar previamente coa autorización sectorial correspondente, tanto en materia forestal como as necesarias cando ás parcelas obxecto da actuación estean afectadas pola normativa sectorial de augas, patrimonio, estradas ou calquera outra que resulte de aplicación.1. O concello poderá denegar ou limitar o acceso e / ou lugar de depósito por calquera das vías ou zonas indicadas no escrito de comunicación previa, de forma motivada en atención ao seu estado, resistencia do firme da vía, ou pola utilización dos ditas vías na data solicitada para outros fins. Dito extremo porase en coñecemento do solicitante, coa achega do correspondente informe técnico ou da policía municipal, no prazo máximo de quince días dende a comunicación de tala, debendo realizar posteriormente unha nova comunicación de tala en caso de ser denegado o dito acceso.2. Unha vez que o Concello teña coñecemento da produción de danos ou da acumulación de residuos vexetais combustibles polo informe da Policía, o órgano municipal competente, poderá realizar con cargo á garantía depositada, as operacións de reparación, acondicionamento ou retirada de residuos. Isto sen prexuízo de realizar un requirimento previo con audiencia do interesado polo prazo de dez días hábiles, e de recadar as cotas correspondentes en concepto de ingreso público, se os custes da dita operación non fosen totalmente cubertos co importe da garantía depositada.3. O anterior entenderase sen prexuízo da imposición das sancións que correspondan polo incumprimento desta ordenanza.1. Constitúen infraccións administrativas, as accións ou omisións que comporten un incumprimento das obrigas, prohibicións ou requisitos que establece esta ordenanza.2. O incumprimento do disposto na presente ordenanza sancionarase segundo o disposto nos artigos que seguen, ao abeiro do título XI da Lei 7/1985, de 2 de abril, reguladora das bases de réxime local. O procedemento sancionador será o indicado na Lei 39/2015, de 1 de outubro, do procedemento administrativo común e na Lei 40/2015, do 1 de outubro, do réxime xurídico do sector público.3. Serán os responsables das infraccións os causantes dos danos, os organizadores de eventos, os madeireiros, e os propietarios das parcelas cando non identifiquen o madeireiros encargado da tala. A competencia para a iniciación e resolución dos expedientes por infracción desta ordenanza, corresponde ao Alcalde, ou concelleiro/a en quen delegue, debendo nomearse instrutor/a ou secretario/a do mesmo, para os efectos de garantir a debida separación entre a fase instrutora e a resolutoria.1. As infraccións administrativas desta ordenanza clasifícanse en leves, graves e moi graves.2. As infraccións administrativas sancionaranse con multa nas seguintes contías: Infracción leve: ata 750 €. Infracción grave: de 751 a 1500 €. Infracción moi grave: de 1501 a 3000€ 3. Constitúen infraccións moi graves: - A realización de ditas actividades sen o previo depósito da garantía no importe que corresponda. - Non proceder á reparación dos danos e/ou limpeza dos restos forestais dentro do prazo sinalado de quince días hábiles, contados a partir do día seguinte da notificación do requirimento municipal.4. Constitúen infraccións graves: - Non achegar a documentación requirida antes de efectuar a tala da madeira. - Non achegar ou falsear os datos que se esixen segundo o artigo 3.º desta ordenanza. - A non comunicación da tala por parte do madeireiro no prazo sinalado. - A reincidencia na comisión de tres infraccións leves da mesma natureza, no prazo dun ano. - A realización dos traballos de tala sendo denegada previamente a utilización da vía pública para a realización dos mesmos. - O incumprimento polo propietario do monte ou parcela da obriga de identificar ao madeireiro.5. Constitúen infraccións leves: - Calquera acción ou omisión que infrinxa as disposicións desta ordenanza e non estea tipificada expresamente nela como moi grave ou grave.6. A imposición das sancións pecuniarias anteriormente sinaladas, non eximirá aos responsables dos feitos de repoñer a realidade física alterada, e de realizar os traballos de reparación e limpeza que a tal fin sexan sinalados na resolución que se dite.7. Para a clasificación das infraccións e a determinación da contía da sanción, teranse en conta as seguintes circunstancias: A existencia de intencionalidade ou reiteración. A natureza dos danos causados. A reincidencia no prazo dun ano de mais dunha infracción da mesma natureza. A transcendencia social da infracción.1. As infraccións moi graves prescribirán aos tres anos, as graves aos dous anos e as leves aos seis meses, computándose dende o día en que a infracción fora cometida.2. As sancións impostas por faltas moi graves prescribirán aos tres anos, as impostas por faltas graves aos dous anos e as impostas por faltas leves ao ano, computándose dende o día seguinte a aquel en que adquira firmeza a resolución pola que foi imposta a sanción. A presente ordenanza entrará en vigor a partir do día seguinte a súa publicación no Boletín Oficial da Provincia da Coruña, e transcorrido o prazo previsto no artigo 70.2 en relación co art.65.2.º da Lei 7/1985, do 2 de abril, reguladora das bases de réxime local. Carnota, data e sinatura dixital. O alcalde  Fotocopia do NIF/NIE do/a solicitante e, no seu caso, do/a representante.  Solicitude de autorización para aproveitamento madeireiro achegada á Consellería competente en materia forestal (Consellería Medio Rural).  Autorización/s sectorial correspondente (se procede).  Xustificante de pago da fianza segundo o artigo 4.4.º da presente Ordenanza.  Plano indicando as vías a utilizar e zonas de depósito da madeira.  Ficha catastral da/s pacela/s afectadas. En Carnota, data e sinatura dixital En Carnota, a ……… de …………. de 20……. Asdo.: ……………………………. Carnota, 12 de xaneiro de 2022 O alcalde Juan Manuel Saborido Rama